Hotel Colombia
Hotel Colombia ta un anterior cinema y hotel na Oranjestad, Aruba. E tabata e prome hotel di Aruba. Desde 1998 ta uza e hotel y e edificio na banda como stadhuis di Oranjestad y sede di e Registro Civil y Censo di Aruba. E edificionan den e compleho tin balor monumental historico.

Historia 
E edificio, cu ta consisti di dos piso, a keda construi na 1918 pa Nadie Henriquez, y un aña despues esaki a habri como cinema den aire liber. Na 1922 el a troca e edificio cu Eduardo de Veer, kende a converti esaki den un pension.

Na 1925 Eloy Arends a cumpra e edificio, probablemente uzando esaki como consulado y residencia di e consul di Venezuela. Despues a habri Hotel Colombia como prome hotel di Aruba. Na 1953 e imprenta Excelsior a establece den e piso abou.

Na 1986 Jesus Eloy Arends a bende Hotel Colombia y e edificio na banda na gobierno bou condicion cu ambos edificio lo wordo restaura. E hotel a bay atras y tabata wordo uza pa chollernan. Na 1993 el a keda destrui pa candela.

Dia 17 di februari 1997 a cuminsa cu renovacion di Hotel Colombia, y a conecta e dos edificio pa sirbi como stadhuis di Oranjestad. Apertura di e stadhuis a tuma lugar dia 3 di april 1998. Desde 1999  Fondo di Monumento Aruba ta doño di e edificionan.

Galeria

Literatura 
 Olga van der Klooster & Michel Bakker, Bouwen op de Wind: Architectuur en Cultuur van Aruba, Stichting Libri Antilliani (2007), pag. 238-239.

{Aruba
Aruba